b'\n_START_ARTICLE_\nAureli\xc3\xa0 Ibarra Manzoni\n_START_SECTION_\nBiografia\n_START_PARAGRAPH_\nEls seus primers estudis es van realitzar a Elx, ciutat on s\'havia traslladat la seva fam\xc3\xadlia als pocs dies del seu naixement. El 1849, amb quinze anys, va ingressar a l\'Acad\xc3\xa8mia de Belles Arts de Barcelona on va ser deixeble de Manuel Mil\xc3\xa0 i Fontanals. Al seu retorn a la seva ciutat, va contraure matrimoni amb  Reyes Santamar\xc3\xada, la germana del pol\xc3\xadtic Emigdio Santamar\xc3\xada Mart\xc3\xadnez. Va militar al Partit Dem\xc3\xb2crata i va publicar diversos articles en La Discusi\xc3\xb3n, El Pueblo, La Igualdad y La Soberan\xc3\xada Nacional, Va ser fet presoner en vig\xc3\xadlies de la Gloriosa Revoluci\xc3\xb3n de setembre de 1868 i despr\xc3\xa9s d\'empresonat a Alacant va ser jutjat en un consell de guerra, tota aquesta experi\xc3\xa8ncia la va publicar en  Diario de mi prisi\xc3\xb3n._NEWLINE_Va ser nomenat com a administrador dels \xc2\xabLugares P\xc3\xados Espa\xc3\xb1oles de Santiago\xc2\xbb i de \xc2\xabSanta Mar\xc3\xada de Montserrat de Roma\xc2\xbb en la Primera Rep\xc3\xbablica. Al seu retorn a Elx va publicar el 1879 Illici, su situaci\xc3\xb3n y antig\xc3\xbcedades, la seva investigaci\xc3\xb3 va demostrar la relaci\xc3\xb3 que n\'hi va haver entre Illici, Elx i el Portus ilicitanus amb Santa Pola. Una de les troballes arqueol\xc3\xb2giques m\xc3\xa9s importants d\'Ibarra, va ser el mosaic de Galatea, moltes de les pe\xc3\xa7es van passar al Museu Arqueol\xc3\xb2gic Nacional d\'Espanya a Madrid i al Museu Arqueol\xc3\xb2gic de Catalunya. _NEWLINE_Els \xc3\xbaltims anys de la seva vida, establert a Alacant va tenir el c\xc3\xa0rrec de director de la Caja de Ahorros de Alicante (1878-1885). Una frase d\'Aureli\xc3\xa0 Ibarra va ser recollida per Juan Casta\xc3\xb1o:\xe2\x80\x9cCuando yo muera, al recordarme los illicitanos, quiero que digan: \xc2\xa1Cu\xc3\xa1nto am\xc3\xb3 este hombre a Elche y a sus hijos!\xe2\x80\x9d\n_START_SECTION_\nHomenatge\n_START_PARAGRAPH_\nEl seu germ\xc3\xa0 Pedro Ibarra Ruiz (1859-1934) va voler escriure la seva biografia mogut per la seva admiraci\xc3\xb3 cap a ell per la qual cosa va preparar un esquema de treball que va titular: Pla General per al llibre: "Aureliano Ibarra i Manzoni", document que es conserva a l\'Arxiu Municipal d\'Elx. Va establir i va ordenar quatre grans apartats segons les activitats en qu\xc3\xa8 es va distingir el seu germ\xc3\xa0: pol\xc3\xadtic, artista, arque\xc3\xb2leg i historiador. Aquesta documentaci\xc3\xb3 va facilitar el treball biogr\xc3\xa0fic que estava preparant. L\'Arxiu Municipal d\'Elx conserva correspond\xc3\xa8ncia, manuscrits originals de les seves obres, i diferents documents, alguns tan importants per a Elx com el Codex o Libro de Privilegios. Malgrat aquesta recopilaci\xc3\xb3, mai no es va arribar a escriure aquesta biografia, encara que se n\'han realitzat d\'altres, com la realitzada per l\'investigador Joan Casta\xc3\xb1o Garc\xc3\xada a la seva obra Els germans Aureli\xc3\xa0 i Pere Ibarra. Cent anys en la vida cultural d\'Elx (1834-1934).'